ריכרד והילדה שטראוס, המייסדים
מטה קבוצת שטראוס
התפתחות הלוגו של שטראוס
בית החרושת "עלית" ברמת גן, בשנות ה-30 של המאה ה-20
בית החרושת "עלית" ברמת גן, 2007
לוחית זיכרון על הבניין ההיסטורי של בית החרושת עלית ברמת גן
שלט הסבר על בית החרושת עלית
מערבל לציפוי סוכריות ומסטיקים של בית החרושת עלית
**שטראוס גרופ בע"מ**, המוכרת במותג **שטראוס**, היא חברת המזון הגדולה ביותר בישראל (נכון ל-2012) ופעילה במעל ל-20 מדינות. ב-2004 התמזגה חברת שטראוס עם חברת עלית ושמה של החברה המאוחדת היה **שטראוס-עלית**. בינואר 2007 הוחלף שמה של החברה ל**שטראוס גרופ**. הקבוצה מנהלת פורטפוליו של עסקים הכולל את שטראוס ישראל, שטראוס קפה, חברות הסלטים הבינלאומיות "סברה" ו"אובלה", ושטראוס מים. שוויה נאמד ב-8.63 מיליארד ש"ח ב-11 באפריל 2018, כאשר כ-50% מתוכם מפעילות בינלאומית. מניות החברה נסחרות בבורסה לניירות ערך בתל אביב במדד ת"א 35.

הקבוצה מעסיקה כ-15,000 עובדים ברחבי העולם ומפעילה 27 אתרי ייצור ב-22 מדינות ומקיימת שיתופי פעולה עם מספר תאגידים רב-לאומיים, כגון דנונה, פפסיקו ו-Haier.

בעלת השליטה העיקרית בקבוצה היא משפחת שטראוס. מיכאל שטראוס, דור שני למייסדים, היה יו"ר שטראוס אחזקות ובתו, עפרה שטראוס, היא יו"ר קבוצת שטראוס. מנכ"ל החברה הוא שי באב"ד.

היסטוריה
--------

"שטראוס" התחילה את דרכה ברפת קטנה שהקימו הילדה וריכרד שטראוס לאחר עלייתם מגרמניה בחצר ביתם שבנהריה ב-1939. לאחר שעסקי החלבנות לא זכו להצלחה, עברה אם המשפחה, הילדה שטראוס, לייצור גבינות, וכאן האירו לה העסקים פנים. בעקבות זאת היא הקימה בית חרושת קטן לגבינות, שהיה חלוץ התעשייה בנהריה.

בשנות ה-50 גדלה שטראוס, התמקדה גם בייצור גלידות, ובמפעל בנהריה הועסקו חמישים עובדים. בשנת 1962 הועסקו במפעל בנהריה כ-80 עובדים בייצור גבינות ומוצרי חלב, ובמפעל בעכו הועסקו עוד 40 עובדים בחדר הבשלה לגבינות ובייצור גלידה.

ב-1969, לאחר חתימת הסכם עם דנונה העולמית, שרכשה חלק מהבעלות, החלה שטראוס בייצור מעדני חלב, שהמפורסם שבהם הוא "דני" שמיוצר מ-1972. "דנונה" יצאה מישראל עקב החרם הערבי, מכיוון שהיציאה של דנונה הייתה בניגוד להסכם, לשטראוס הייתה אפשרות לרכוש את חלקה של דנונה במחיר מאוד נמוך, בנוסף שטראוס קבלה זיכיון להמשיך בייצור המעדנים גם על בסיס הידע של דנונה. שטראוס המשיכה לפתח מוצרים אשר זכו להצלחה מרובה, והמפורסם מביניהם הוא "מילקי", המיוצר מאז 1979. דנונה הספיקה בינתיים לחזור לישראל ומאז שטראוס מייצרת עשרות מוצרי יוגורט שלה.

ב-1975 עברה הבעלות על שטראוס לבן, מיכאל שטראוס, שכבר קודם לכן היה דמות דומיננטית בחברה. חלקה איתו בהנהלה גם אחותו, רעיה שטראוס.

ב-1979 שטראוס רכשה את גלידות ויטמן.

בתחילת 1990 החלה שטראוס להפיץ סלטים ארוזים של מפעל "מי ומי" ביבנה, במותג "סלטי הבית". בשנת 1991 רכשה שטראוס את מפעל הסלטים ממשה כרובי, וזה הפך לבסיס לעסקי הסלטים המוכנים שלה. מותג החומוס של החברה, "אחלה", זכה להצלחה רבה.

ב-1997 רכשה מחצית מהבעלות על מחלבות יטבתה. באותה שנה רכשה שטראוס גם את חברת המזון הגדולה "עלית". עם רכישת "עלית" הפכה שטראוס לתאגיד מזון המעסיק למעלה מ-7,000 עובדים ומגלגל מיליארד דולר בשנה. עם זאת, המיזוג הפורמלי בין החברות התרחש רק ב-2004. ב-2001 התמנתה לעמוד בראש "שטראוס" בתו של מיכאל שטראוס, עפרה שטראוס.

ב-1995, רכשה יוניליוור העולמית 50% מחברת גלידות שטראוס. ב-2000, רכשה אחוז נוסף והפכה לבעלת השליטה בגלידות שטראוס. ב-2011, רכשה יוניליוור 39% נוספים ממשפחת שטראוס. ב-2014 רכשה יוניליוור את 10% הנותרים והשלימה את ההשתלטות. במהלך הזה גם מותג הגלידות מגנום עבר לבעלות התאגיד הבינלאומי יוניליוור.

שטראוס הוכרזה בשנת 1998 על ידי רשות ההגבלים העסקיים כמונופול בתחום מעדני החלב.

ב-2001 עברה מחלבת שטראוס מנהריה לפארק תעשיות בר-לב ליד צומת אחיהוד, שם מייצרים את רוב מוצרי החלב שלהם.

ב-2008 מונה ציון בלס למנכ"ל שטראוס ישראל. בתקופתו נעשתה הפרדה של פעילות המחלבה והסלטים כשלכל אחת מהפעילויות מונו מנכ"לים, במטרה ליצור מיקוד בכל אחד מהתחומים.

ביולי 2009 רכשה שטראוס את חברת המים תנה תעשיות, יצרנית מטהרי המים תמי 4, תמורת 291 מיליון שקל.

בפברואר 2011 הקימה שטראוס את האתר "שטראוס שלי" שמטרתו לאפשר לצרכנים לפתח מוצרים. נכון ליולי 2013 הושקו 24 מוצרים מאתר זה.

ב-2001 רכשה קבוצת שטראוס את חברת מקס ברנר והרחיבה את פעילותה על ידי פתיחת סניפים בישראל, וב-2006 פתחה את הסניף הראשון בארצות הברית. למותג נוצרו 65 סניפים בעולם: 41 באוסטרליה, 8 בישראל, 5 ביפן, 5 בארצות הברית, 2 ברוסיה, אחד בסינגפור, אחד בסין, אחד בדרום קוריאה ואחד בפיליפינים. במאי 2017 מכרה שטראוס את מקס ברנר לזכיינים דודו וקנין ויניב שטנגר תמורת 18 מיליון ש"ח העסקה כוללת את מכירת המותג, 3 מסעדות בארצות הברית ואת הסכמי הזכיינות הבינלאומיים.

ב-2021 החלה שטראוס בהקמת מפעל חדש לייצור מוצרים צמחיים דמויי מוצרי חלב (יוגורט, מעדנים וכו') של המותג אלפרו, בהשקעה של 150 מיליון שקלים. במפעל, שישתרע על פני 4,000 מ"ר לא רחוק ממחלבות שטראוס באחיהוד, יועסקו מאה עובדים.

המותג סברה המשווק בארצות הברית מיוצר במפעל הגדול ביותר במדינה לסלטים וממרחים, ששלט ביותר מ־60% מנתחי השוק של סלטי החומוס והטחינה בארצות הברית.

עלית
----

 המונח "עלית" מפנה לכאן. אם הכוונה למשמעות אחרת, ראו עלית (פירושונים).
התפתחות הלוגו של "עלית"
עלית התחילה את דרכה בשנות ה-20 של המאה ה-20 בלטביה, כמפעל הממתקים והשוקולד "לאימה" (מזל בלטבית) שהקים יהודי בשם אליהו פרומנצ'נקו עם שותפיו אליהו קופילוב ודוד מושביץ (מושיוב). פרומנצ'נקו עלה לארץ ישראל ב-1933, כשהוא מביא עמו מכונות, מומחים לשוקולד והון. לשותפיו משכבר מלטביה נאספו משקיעים נוספים (דוד אטינגר, יעקב ארנס, אהרון ניסה, יוסף סגל וגרשון פרייל) ויחד
רכשו שטח ברמת גן, סמוך למקום שזכה מאז לכינוי "צומת עלית", והקימו עליו מפעל. המותג הפופולרי ביותר שלו היה שוקולד פרה ששווק בהתחלה בשם המסחרי "שמנונית". המפעל פעל בשלוש משמרות מסביב לשעון. במלחמת העולם השנייה זכתה עלית בחוזה לאספקת שוקולד לצבא הבריטי ויחידות בעלות הברית ששהו באזור. בשנת 1946 התקיים סכסוך עבודה בין הפועלים להנהלה על רקע דרישות לתוספות שכר. במקום הוקם מבנה גדול בן ארבע קומות ובשנת 1951 עבדו בו 250 פועלים ופועלות, בנוסף למנהלי עבודה, עובדי שירותים ופקידים. המפעל ייצר שוקולד, קקאו וסוכריות מסוגים שונים.

בסביבות 1955 יזמו מרק מושביץ ואבא פרומצ'נקו את הבאת הקפה הנמס למפעל.
בתחילת שנת 1958 הועסקו במפעל למעלה מ-650 עובדים. באותה שנה רכשה עלית את בית החרושת לשוקולד **צ.ד.** ברמת-גן מבעליו ומייסדו בצלאל יעקב דבליצקי. צ.ד. החלה בהקמת מפעל נוסף בנוף הגליל והשקיעה בו 3 מיליון לירות. עלית סיימה את הקמת המפעל בהשקעה של מיליון לירות והחלה בייצור בו בסתיו אותה שנה. במקביל, החלה עלית בייצור קפה נמס במפעל בצפת.
בשנות השישים רכשה יצרנית הממתקים "עלית" את המוצר והמותג "מסטיק עלמה" והחלה לשווק אותו.
בשנת 1970 ניהלו מרק מושביץ ואבא פרומצ'נקו את "עֵלית". פרומצ'נקו היה איש המעשה ומושביץ איש יחסי הציבור והשיווק. סייעו להם הבנים דן ודוד מושביץ ודני פרומצ'נקו ועורך הדין אבי פִילוֹסוֹף, שהיה נשוי לתמר, בתו של אבא פרומצ'נקו.
המיזוג עם "ליבר" ב-1970 הקנה לעלית שליטה במותגים כמו שוקולד "מקופלת" ומסטיק "בזוקה". עלית אף שיווקה באותה שנה פס ייצור שלם לקפה נמס לקוריאה הדרומית.

|  |
| --- |
| * סמלילה של עלית בשנים 1997–2009סמלילה של עלית בשנים 1997–2009
* סמליל עלית החל משנת 2009סמליל עלית החל משנת 2009
 |

הסקיצה הראשונה של סמלילה הנוכחי של עלית, מ-2007
עלית הונפקה בבורסת תל אביב ב-1973, בעקבות תכנון מס של רואה החשבון שלה. בהנפקה זו מכרו משפחות המייסדים חלק מהשליטה בחברה. יתרת המניות נמכרה על ידן ב-1986. משפחות פדרמן ויסלזון היו הרוכשות הבולטות, יחד עם משפחת ארנס וקבוצת MAN הבריטית.

משנת 1976 עלית משתמשת במותג "מגדים" עבור מוצרים המיועדים לציבור חרדי.

בשנת 1989 - הקימה עלית את חברת ההפצה גומן, בפולין וזו הייתה היסוד לעסקי הקפה שלה באירופה. כמו כן רכשה עלית מפעלי קפה בגרמניה, בלגיה, צרפת וספרד וכן בית חרושת לשוקולד בצרפת.

ב-1991 נכנסה עלית לתחום החטיפים המלוחים והקימה לשם כך מפעל בשדרות. מאוחר יותר פנתה לעסקי קפה מחוץ לישראל, בעיקר בדרום אמריקה. עסקים אלו לא הוכיחו את עצמם כרווחיים במיוחד, אך מצבו את מעמדה של עלית כחברה בינלאומית.

בשנת 1997 נכנסה חברת שטראוס לשותפות בבעלות על חברת עלית, כאשר משפחות פדרמן ושטראוס רכשו את האחזקות שהיו לחברת MAN בעלית.
אחת ההחלטות של משפחת שטראוס הייתה לפצל את עלית לארבע חטיבות:

1. חטיבת הממתקים
2. חטיבת הקפה
3. חטיבת המלוחים (עלית מזון)
4. חטיבת המכירות

בינואר 2003, רכשה חברת עלית 51% מהבעלות על מכוורת יד מרדכי, כאשר קיבוץ יד מרדכי ממשיך להחזיק ב-49% בבעלות עם שותפות בניהול ובדירקטוריון.

ב-2004 התרחש האיחוד הפורמלי בין שטראוס ועלית לחברה אחת בשם **שטראוס-עלית**.

עלית הוכרזה בשנת 1989 כמונופול בתחומים של שוקולד, קפה נמס וקפה שחור על ידי רשות ההגבלים העסקיים. בשנת 2003 ניהלה הרשות חקירה כנגדה בחשד לשימוש לרעה בכוחה המונופוליסטי בתחום השוקולד. בשנת 2006 נחתם הסכם בין הרשות ובין עלית - תשלום כופר של חמישה מיליון שקלים למדינה, ללא הודאה באשמה מצד עלית.

בשנת 2006 נמכר שטח מפעל עלית ברמת גן, הוא נהרס ובמקומו החלה הקמת מגדל. עם זאת, בסמוך למגדל נותר הבניין ההיסטורי ואליו עברה המחלקה לאמנות של מכללת שנקר. ביולי 2009 הוצב ליד הבניין ההיסטורי, מערבל לציפוי סוכריות ומסטיקים. המערבל, העשוי מנחושת, שופץ על ידי העירייה ביוזמתו של צבי בר.

בשנת 2007 הוחלף השם הפורמלי של חברת האם ל**שטראוס גרופ**, אולם החברה המשיכה למכור את כלל המוצרים של עלית בשם המותג עלית.

בשנת 2009 החליפה עלית את הלוגו שלה.

בימינו מיוצרים מוצרי השוקולד במפעל חטיבת הממתקים בנוף הגליל. מפעלי חטיבת הקפה שוכנים בצפת ובלוד ומפעל חטיבת המלוחים שוכן בשדרות.

### מותגי עלית

חטיפי שוקולד של עלית
* שוקולד וחטיפי שוקולד
	+ **שוקולד פרה** - מותג שוקולד.
	+ **טורטית** - חטיף עשוי ופל המצופה בשוקולד ובתוכו קרם שקדים בטעם רום.
	+ **טעמי** - חטיף שוקולד עם פצפוצי אורז בתוספת קרם נוגט וקרמל.
	+ **טוויסט** - חטיף עשוי וופל וקרמל, המצופה בשוקולד חלב.
	+ **כיף כף** - חטיף ופל מצופה שוקולד חלב.
	+ **מקופלת** - חטיף שוקולד בצורה מיחדת.
	+ **פסק זמן** - חטיף שוקולד של קרם אגוזים וופל.
	+ **אגוזי** - חטיף עשוי שוקולד עם אגוזי לוז שלמים בתוספת קרם נוגט ושכבת קרמל.
	+ **טוב טעם** - ופל מצופה עם כמה גבעות שוקולד.
	+ **SPLENDID** - מותג של שוקולד מריר.
	+ **שוקולד עלית עם אגוזי לוז** - שוקולד עם אגוזי לוז בפנים.
	+ **פרפקט בייט** - מותג של שוקולד.

טוגנים נעים לעבר דוד ההמלחה בקו הייצור של תפוצ'יפס \במפעל המלוחים של שטראוס גרופ בשדרות.
* חטיפים
	+ **תפוצ'יפס** - חטיף תפוחי אדמה שבמדינות אחרות מוכר תחת המותג "LAY'S".
	+ **צ'יטוס** - חטיף אפוי.
	+ **דוריטוס** - חטיף נאצ'וס.
	+ **שוש** - חטיף בוטנים אפוי. נקרא בתחילת דרכו "פינוקי".
* קפה
	+ **קפה נמס** - אבקת קפה נמס.
	+ **קפה טורקי** - אבקת קפה טורקי.
	+ **אלדין** - מותג של קפה טורקי.
	+ **פלטינום** - מותג קפה.
	+ **קפה האג** - מותג של קפה נטול קפאין.
* ופלים וביסקוויטים
	+ **עד חצות** - ביסקוויטים עם ציפוי בתחתית.
	+ **רבע לשבע** - גלילי וופל עם קרם וציפוי שוקולד.
	+ **בפלות** - ופל רגיל, בעיקר בטעמי שוקולד ולימון.
	+ **פינוקיות** - מותג של עוגיות ממולאות ופריכות.
* מסטיקים
	+ **בזוקה** - גומי לעיסה בעל עלילון.
	+ **MUST** - מותג של מוצרי גומי לעיסה נטולי סוכר.
	+ **עלמה** - מותג של גומי לעיסה.
* מותגים נוספים
	+ **מזל טוב** - מותג של סוכריות טופי בטעם תות.
	+ **שוקולית** - מותג של אבקת קקאו לשתייה.
	+ **קקאו** - מותג של אבקת קקאו לשתייה ואפייה.
	+ **מרשמלו** - מותג של מרשמלו.
	+ **פופקורן** - מותג של פופקורן. בעבר נמכר כשקיות הכנה למיקרוגל.
	+ **חלבית** - מותג של מלבין קפה.
	+ **ממרחית** - מותג של שוקולד למריחה.
	+ **סבבה** - מותג של בוטנים אמריקאים.

פעילות בינלאומית
----------------

### שטראוס קפה

בעשור השני של המאה ה-21, החברה היא אחת מחמש חברות הקפה הגדולות בעולם.
בשנת 2005, נכנסה החברה לשותפות 50/50 עם חברת São Miguel של האחים לימה, ואיחדה את העסקים לחברת קפה אחת: Café Três Corações, המהווה היום את חברת הקפה הגדולה בברזיל.

בשנת 2008 רכשה קרן ההשקעות האמריקנית TPG‏, 25% מפעילות שטראוס קפה תמורת 288 מיליון דולר. בשנת 2017 רכשה חזרה את המניות.

בשנת 2010 רכשה, תמורת 50 מיליון דולר, את מותג הקפה רוסי "לה-קפה" והודיעה על הקמת מפעל לייצור קפה קלוי וטחון.

בשנת 2012 חתמה שטראוס קפה על הסכם שותפות עם החברה (Norddeutsche Kaffeewerke GmbH (NDKW בגרמניה, לשם יצור קפה נמס מיובש בהקפאה. בשנת 2016 רכשה את מלוא הבעלות במיזם המשותף.

בשנת 2014 רכשה את מותג הקפה המוביל ברומניה.

### שטראוס מים

 ערך מורחב – **שטראוס מים**  

בשנת 2009 רכשה קבוצת שטראוס את "תנ"ה תעשיות", חברה ישראלית הפועלת בתחום סינון וטיהור מים ובעלת המותג "תמי 4". לאחר הרכישה מיזגה שטראוס את פעילות החברה עם פעילות קיימת שהחזיקה בתחום המים, מיזם בשם H2Q שפיתח מטהר לסינון וטיהור מים. ב-2016 רכשה את שטראוס את אחזקותיהם של בעלי מניות המיעוט במיזם זה.

בשנת 2010, הקימה שותפות בסין עם ענקית האלקטרוניקה Haier (Haier Strauss Water). בשנת 2011 חברה שטראוס מים לקבוצת וירג'ין של ריצ'רד ברנסון, לשיווק מוצרי שטראוס מים בבריטניה תחת המותג "Virgin Pure".

ב11 ינואר 2023 חברת שטראוס הודיעה כי נחתמה עסקה בה חברת Culligan רכשה 49% ממניות Virgin Strauss Water כתוצאה מכך הפכה לשותפה אסטרטגית במיזם משותף (JV) לשתי החברות בבריטניה. החברה המשותפת תפעל בבריטניה תחת מותג Virgin Pure ותפעל בתחום ברי המים למגזר הפרטי.

### פפסיקו שטראוס ממרחים ומטבלים

השותפות בתחום הסלטים והמטבלים הטריים בין שטראוס לענקית המזון האמריקאית פפסיקו הובילה לבנייה של שתי חברות: סברה בצפון אמריקה, ואובלה במקסיקו ובאוסטרליה. בשנת 2005, שטראוס רכשה 51% מסברה, מותג קטן של סלטים ים תיכוניים בארצות הברית. וב-2007 נכנסה פפסיקו לשותפות 50/50 עם שטראוס בחברה. נכון ל-2009, סברה היא יצרנית החומוס הנמכר ביותר בארצות הברית עם נתח שוק של 57% בקטגוריית החומוס.

אירועים של התנהלות לקויה
------------------------

### פרשת קדבורי

בדצמבר 2002, החלה חברת כרמית תעשיות ממתקים לשווק את מוצרי התאגיד הבריטי קדבורי, יצרן השוקלד השני בגודלו בעולם, בישראל. בסוף פברואר 2003 פתח הממונה על ההגבלים העסקיים בחקירה נגד עלית, בחשד שהפעילה הסדרים כובלים נגד קימעונאים, למניעת הפצת שוקולד קדבורי בישראל. זאת לאחר שמידע שנאסף במחלקת החקירות של רשות ההגבלים העסקיים הצביע על חשדות, שנגעו למעורבותה של עלית בהסדרים כובלים ובעבירות של בעל מונופול. החקירה נסבה על הסדרים אליהם הגיעה עם קמעונאים שכללו מתן הנחות והטבות תמורת דחיקת וחסימת מוצרי השוקולד של קדבורי, ולבלום את התחרות שהחלה להתפתח עם הכנסת מוצרי קדבורי לשוק, בשלהי דצמבר 2002.

מחלקת החקירות של רשות ההגבלים טענה, כי יש ראיות לכאורה להגשת כתבי אישום נגד בכירים בעלית. אך המחלקה המשפטית החליטה להגיע לצו מוסכם בעניין, מתוך הערכה שלא תשיג ענישה פלילית. רונית קן, הממונה על רשות ההגבלים העסקיים, קיבלה את ההמלצה, והגיע בפברואר 2006 לצו מוסכם עם עלית. במסגרתו שילמה קנס של חמישה מיליון שקלים בתמורה לסגירת התיק. עם זאת במרץ 2005 הודיע המשנה ליועץ המשפטי לממשלה שיבדוק את ההסכם שנחתם עם עלית, והתיק נסגר לבסוף בתחילת 2007.

#### תביעה אזרחית

בינואר 2010, הגישה כרמית תביעה בסך 22 מיליון שקל נגד קבוצת שטראוס ונושאי משרה בה, כולל מנכ"ל עלית לשעבר, גיורא בר דעה, בגין ניצול כוח מונופוליסטי בנוגע לפרשת קדבורי. הדיונים המשפטיים נמשכו כארבע שנים, ובספטמבר 2014 הסתיימו בפשרה בה הסכימה שטראוס לשלם לכרמית 9 מיליון שקל.

### חשד לתיאום מחירים

ב-9 בנובמבר 2021 פשטו חוקרי רשות התחרות על משרדי חברות שטראוס ושופרסל בחשד להסדר כובל ותיאום מחירים. נחקרו בכירי החברה, בהם שלומי שפר ואסנת גולן מיחידת הדוברות בשטראוס.

באוגוסט 2023 הודיע רשות התחרות כי היא מתכוונת לערוך שימוע לפני הגשת אישום נגד שטראוס בגין ניסיון של תיאום מחירים דרך הדוחות.

### עבירת מס

בשנת 2019 הטילה רשות המסים על חברת שטראוס בריאות בע"מ ועל רונית פישמן ודב ישראל דויטשמן תשלום כופר בסך 1,125,000 ש"ח, בהיותם "חשודים בהצהרה כוזבת למכס ביבוא של מזון בין השנים 2009–2015, וזאת על מנת להתחמק מתשלום מס בסך 1,870,000 ש"ח."

### הימצאות חיידקי סלמונלה במוצרי החברה

 ערך מורחב – **פרשת הסלמונלה בחלב בישראל (2022)**  

"חזרתי, סוף סוף", מהדורה מוגבלת של כיף כף לאחר חזרת המוצר למדפים
ב-25 באפריל 2022 הודיעה החברה על הימצאות חיידקי סלמונלה במוצרי השוקולד המיוצרים על ידה. החברה עשתה ריקול למגוון גדול של מוצרי השוקולד השונים שלה. בין המוצרים שירדו מהמדפים: שוקולד פרה, פסק זמן, ממולדה, טעמי, טורטית, אגוזי וכיף כיף. החברה סגרה את פס הייצור במפעלה בנוף הגליל.

בהמשך הורחב הריקול לכל מוצרי המפעל בנוף הגליל. שטראוס אמרה שהמפעל ישוב לפעילות רק אחרי שיתוקנו כל הליקויים. משרד הבריאות סגר את המפעל ל-3 חודשים לפחות.

לפי משרד הבריאות, אותרו דגימות חיוביות לסלמונלה בתוך מפעל שטראוס בנוף הגליל והיו כשלי תחזוקה. מתוך כ-300 דגימות שנלקחו באירוע (מקו הייצור של המפעל, חומר גלם ומוצרים בתהליך, ממוצרים סופיים בתוך המפעל ובדרכי השיווק), נמצאו כ-30 דגימות חיוביות לסלמונלה (מתוך המפעל בלבד) מה שעלול להעיד על היקף המוצרים הנגועים שמוערך בכ-10% מכלל המוצרים וייתכן שאף יותר.

ב-28 באוגוסט 2022 החזיר משרד הבריאות את אישור הייצור הנאות למפעל שטראוס עלית. המשרד התיר למפעל לייצר תחילה ופלים ללא גלוטן מתוך כוונה להחזיר את הייצור באופן מדורג.

ב-22 בנובמבר 2022 הודיעה חברת שטראוס כי היא החזירה לשיווק את מוצרי השוקולד שלה. כמו כן בחברה מציינים כי מפעלי עלית בנוף הגליל שבו לייצור, לאחר שבוצעו בהם השקעות משמעותיות במטרה להבטיח את איכות ובטיחות המוצרים ברמה הגבוהה ביותר.

### הקפאת הפרסום ב"עכשיו 14" והחרם הנגדי

באוגוסט 2023 הודיעה חברת שטראוס ל"עכשיו 14" על הקפאת הפרסום בערוץ עקב "התבטאויות פוגעניות שונות, חוזרות ונשנות, בעת האחרונה בתוכניות המשודרות בערוץ", לטענתם. בתגובה התפתח חרם צרכנים על החברה, אליו הצטרפו עשרות רבנים מהציונות הדתית שקראו לחרם על שטראוס משום שלטענתם זהו הערוץ היחיד שמשרת את הציבור המסורתי והשמרני בישראל, והקפאת הפרסום בו היא ניסיון השתקה פוליטי של הציבורים הללו. במכתב פתוח שפרסם מנכ"ל שטראוס, שי באב"ד, הוא נימק את החלטת החברה והדגיש כי "מעולם לא החרמנו וגם לא נחרים אף ציבור בישראל".

בנובמבר של אותה שנה, בעקבות מלחמת חרבות ברזל, שטראוס חזרו לפרסם בערוץ. עיתונאי הערוץ ינון מגל שהוביל את החרם הכריז שיקנה מילקי ממוצרי החברה.

לקריאה נוספת
------------

* שרית ישי לוי, **שטראוס, סיפור של משפחה ותעשייה**, כתר הוצאה לאור, 1997

קישורים חיצוניים
----------------

ויקישיתוף מדיה וקבצים בנושא **שטראוס גרופ** בוויקישיתוף
* אתר האינטרנט הרשמי של שטראוס גרופ
* אתר האינטרנט הרשמי של שטראוס גרופ
* שטראוס גרופ, ברשת החברתית פייסבוק
* שטראוס גרופ, ברשת החברתית אקס (טוויטר)
* שטראוס גרופ, ברשת החברתית אינסטגרם
* שטראוס גרופ, סרטונים בערוץ היוטיוב
* שטראוס גרופ בע"מ, באתר הבורסה לניירות ערך בתל אביב
* שטראוס גרופ בע"מ, באתר "מאיה"

* שטראוס גרופ בע"מ, באתר גלובס
* שטראוס גרופ, באתר Crunchbase (באנגלית)
* אורי אביטל, משוט במיפעלי חרושת: עלית, על המשמר, 20 באוגוסט 1954
* אתר למנויים בלבד עדי דברת, לאחר שנתיים רוויות כישלונות ושערוריות — שטראוס חושבת על רילוקיישן, באתר TheMarker‏, 1 בספטמבר 2023

הערות שוליים
------------

1. 1 2 3 4 5  שטראוס גרופ בע"מ: נתונים כספיים באתר מאי"ה.
2. ↑  שטראוס גרופ: מצגת לסיכום רווחים, שנת 2016 באתר מאי"ה.
3. ↑  דירוג - DUN'S100 - גלובס - קטגוריית מזון, שתייה וטבק
4. ↑  דירוג החברות הגדולות בתעשייה, באתר Dun's 100
5. ↑  Strauss Coffee, Strauss Group (באנגלית)
6. ↑  י. אבימרי, נהריה מתכוננת לעונה, על המשמר, 13 באפריל 1951
7. ↑  מחלבת נהריה - שטראוס בע"מ, על המשמר, 12 ביוני 1953
8. ↑  מועצת ייצור ראשונה בענף מוצרי החלב, דבר, 14 ביוני 1962
9. ↑  שטראוס תשווק בשמה את סלטי מי ומי, חדשות, 15 בינואר 1990
10. ↑  בלשון בלת׳ מקצועית, חדשות, 17 במאי 1990
11. ↑  יורם גביזון, עלית ושטראוס יתמזגו לחברה אחת בעלת מחזור מכירות של 2.4 מיליארד שקל, באתר הארץ, 17 ביולי 2003
12. ↑  נורית קדוש, יוניליוור העולמית משלימה את ההשתלטות על גלידות שטראוס, באתר כלכליסט, 2 בינואר 2014
13. ↑  מיכאל דבורין, הממונה על ההגבלים העסקיים אישר את המיזוג בין קוקה קולה לטרה, באתר News1 מחלקה ראשונה, 31 במאי 2004
14. ↑  נורית קדוש, איחוד מחלקות ושינויים בהנהלה: הצעדים הבאים של שטראוס בדרך להתייעלות, באתר כלכליסט, 24 בינואר 2024
15. ↑  טל לוי, שטראוס ממזגת את מיזם המים עם תמי 4, באתר TheMarker‏, 12 ביולי 2009
16. ↑  סניף של מקס ברנר נפתח בפיליפינים, באתר גלובס, 22 בספטמבר 2003
17. ↑  מיכל רז-חיימוביץ', ‏מתרחבת במזרח: רשת מקס ברנר פתחה סניף בסין, באתר גלובס, 2 במאי 2016
18. ↑  אתר למנויים בלבד עדי דברת-מזריץ, שטראוס מוכרת את מקס ברנר לזכיינים תמורת 18 מיליון שקל, באתר TheMarker‏, 24 במאי 2017
19. ↑  נורית קדוש, ראש בראש מול תנובה: תחליף החלב אלפרו של שטראוס נכנס למקררים, באתר כלכליסט, 12 במרץ 2023
20. ↑  נווית זומר, שטראוס מקימה מפעל חדש בצפון: מהמרת על שוק החלב הצמחי, באתר ynet, 14 בינואר 2021
21. ↑  חזי גור מזרחי‏, סלמונלה בשוקולד: המותגים המתחרים שירוויחו מפרשת שטראוס, באתר וואלה!‏, 26 באפריל 2022
22. ↑  יהונתן גפן תיאר באופן ציורי בשיר הילדים **ריח של שוקולד**, את המפעל שהיה ממוקם ב"סוף" רמת גן והשוקולד הריחני שיוצר בו (מילות השיר באתר שירונט)
23. ↑  בעבודה - רמת גן, דבר, 17 במאי 1934
24. ↑  מתתיהו מנדל, למה רגשה התאחדות בעלי התעשייה?, דבר, 18 ביוני 1946
25. ↑  א. ווייס, לחידוש חוזה עבודה בבית חרושת עלית, דבר, 12 באוגוסט 1951
26. ↑  נתן בן-נתן, הון חוזר מניין?, דבר, 31 בדצמבר 1958
27. ↑  חברת "עלית" רכשה את צ.ד. דבר, 28 במרץ 1958
28. ↑  כי מציון יצא קפה, מעריב, 5 ביוני 1970
29. ↑  תני גולדשטיין, הממונה הכריז רשמית: עלית מונופול בקפה שחור, באתר ynet, 24 בדצמבר 2003
30. ↑  ראיות לכאורה נגד עלית בפרשת קדבורי, באתר ynet, 27 באוגוסט 2003
31. ↑  החלה הריסת מפעל עלית ברמת גן, באתר הארץ, 11 בפברואר 2008
32. ↑  נווית זומר, 7 שנים אחרי סגירת מפעל הקפה הנמס: שטראוס תייצר קפה קלוי בצפת, באתר ynet, 20 ביוני 2021
33. ↑  Yoram Gabison,Strauss says U.S. fund weighing exit from global coffee venture, Haaretz.com
34. ↑  יובל מנדלסון, ‏שטראוס-עלית מרחיבה את פעילות הקפה בברזיל: ממזגת את פעילותה עם סנטה קלרה, באתר גלובס, 30 בדצמבר 2005
35. ↑  מישל אודי, ‏קפה עולה, באתר גלובס, 4 במאי 2008
36. ↑  אביב לוי, ‏שטראוס רוכשת מניות TPG בשטראוס קפה לפי שווי מיליארד אירו, באתר גלובס, 28 במרץ 2017
37. ↑  אביב לוי, ‏שטראוס: 50 מיליון ד' בקפה רוסי, באתר גלובס, 28 בנובמבר 2010
38. ↑  אביב לוי, ‏שטראוס קונה חברת קפה גרמנית בהשקעה של 50 מיליון אירו, באתר גלובס, 22 בדצמבר 2016
39. ↑  אביב לוי, ‏שטראוס קפה רוכשת פעילות קפה ברומניה ב-20 מיליון דולר, באתר גלובס, 4 בפברואר 2014
40. ↑  שטראוס רוכשת את תמי 4 תמורת 325 מיליון שקל, באתר גלובס, 11 ביולי 2009
41. ↑  טל לוי, שטראוס ממזגת את מיזם המים עם תמי 4; קרן פימי הרוויחה 135 מיליון שקל, באתר TheMarker‏, 12 ביולי 2009
42. ↑  אתר למנויים בלבד יורם גביזון, שטראוס רוכשת את מניות המיעוט משטראוס מים תמורת 66 מיליון שקל, באתר TheMarker‏, 29 בנובמבר 2016
43. ↑  שטראוס הזעיקה את העיתונאים - והודיעה על מיזם מים משותף עם האייר הסינית בהשקעה של 10 מיליון דולר, באתר TheMarker‏, 17 באוקטובר 2010
44. ↑  יורם גביזון, וירג'ין של ברנסון תשקיע 7.5 מיליון דולר במיזם משותף עם שטראוס מים, באתר TheMarker‏, 20 בנובמבר 2011
45. ↑  יורם גביזון, פפסיקו רכשה 50% ממניות חברת סברה של שטראוס תמורת 45 מיליון דולר, באתר הארץ, 10 בדצמבר 2007
46. ↑  אביב לוי, ‏זינוק במכירות חומוס שטראוס בארה"ב: כבשה 40% מהשוק, באתר גלובס, 25 בנובמבר 2009
47. ↑  ורד שרון-ריבלין, ‏קדבורי, מקבוצת קדבורי שוופס, נכנסת לארץ; צפויה להפוך שותפה בכרמית, באתר גלובס, 4 בנובמבר 2002  
ורד שרון-ריבלין, ‏קדבורי תשקיע 4.5 מיליון דולר בהחדרת מוצריה לישראל, באתר גלובס, 17 בדצמבר 2002
48. ↑  אמיר הלמר, רשות ההגבלים סיימה לחקור חשדות כי עלית ניסתה למנוע חדירת שוקולד קדבורי לשוק; ראיות כבדות לביצוע עבירות, באתר TheMarker‏, 27 באוגוסט 2003
49. ↑  אורה קורן, כרמית מתנגדת לצו המוסכם בין רשות ההגבלים העסקים לשטראוס עלית בעניין קדבורי, באתר TheMarker‏, 5 באפריל 2006  
הדס מגן, ‏שטראוס-עלית תשלם קנס של 5 מיליון שקל במסגרת צו מוסכם בפרשת קדבורי, באתר גלובס, 28 בפברואר 2006
50. ↑  איילה צורף, פרשת עלית-קדבורי לא הסתיימה: המשנה ליועמ"ש תבדוק את כשרות העסקה שבה עלית תשלם 5 מ' ש' בתמורה לסגירת התיק, באתר הארץ, 1 במרץ 2006
51. ↑  עמית בן-ארויה, כרמית תובעת 22 מיליון שקל מקבוצת שטראוס: עלית מנעה את כניסת מוצרי קדבורי לשוק המקומי, באתר TheMarker‏, 31 בינואר 2010
52. ↑  אתר למנויים בלבד יסמין גואטה, אורה קורן, ההגנה של שטראוס: מותר למונופול להוריד מחירים, מוצרי קדבורי יקרים, באתר TheMarker‏, 19 בינואר 2014  
אתר למנויים בלבד אורה קורן, "בחצי חינם טענו שעלית שילמה להם כסף כפיצוי על אי-הכנסת קדבורי לחנויות", באתר TheMarker‏, 20 באפריל 2014
53. ↑  אתר למנויים בלבד אורה קורן, פשרה בפרשת קדבורי: שטראוס תשלם לכרמית 9 מיליון שקל, באתר TheMarker‏, 7 בספטמבר 2014
54. ↑  אתר למנויים בלבד עדי דברת-מזריץ, רשות התחרות פשטה על משרדי שופרסל ושטראוס; החשד - תיאום מחירים, באתר TheMarker‏, 9 בנובמבר 2021
55. ↑  אבישי גרינצייג, ‏רשות התחרות נגד שופרסל: הכתובת נחרטה על הקיר בפעמיים הקודמות, באתר גלובס, 9 בנובמבר 2021
56. ↑  מעיין פרתי, ‏רשות התחרות פשטה על משרדי שופרסל ושטראוס, בכירים נחקרים, באתר ‏מאקו‏, 9 בנובמבר 2021
57. ↑  החלטות ועדות הכופר ברשות המיסים שנת 2019, באתר רשות המיסים, 10 במרץ 2019
58. ↑  משרד הבריאות על הריקול הענק: "עדיין בודקים מוצרים נוספים" | כך התגלה החשד, באתר ynet, 26 באפריל 2022
59. ↑  יואב איתיאל‏, הסלמונלה בשוקולד: משרד הבריאות סגר את המפעל של שטראוס לשלושה חודשים, באתר וואלה!‏, 28 באפריל 2022
60. ↑  משרד הבריאות: 30 דגימות חיוביות לסלמונלה בתוך מפעל שטראוס | ממצאי הביקורת, באתר ynet, 1 במאי 2022
61. ↑  עיקרי ממצאי ביקורת משרד הבריאות במפעל שטראוס עלית, באתר GOV.IL
62. ↑  הודעת דוברות משרד הבריאות, בערוץ הטלגרם של משרד הבריאות.
63. ↑  שירה ספיר, ‏7 חודשים אחרי הריקול: ממתקי השוקולד של עלית חוזרים למדפים, באתר גלובס, 22 בנובמבר 2022
64. ↑  וואלה! ברנז'ה‏, תביעת ענק הוגשה נגד ערוץ 14; שטראוס הקפיאה הפרסום בערוץ, באתר וואלה!‏, 31 ביולי 2023
65. ↑  גיא עזרא, ‏עשרות רבנים סרוגים: "לא לרכוש מוצרים של שטראוס", באתר "סרוגים", 3 באוגוסט 2023
66. ↑  מנכ"ל קבוצת שטראוס לערוץ 14: לא נגרר לשיח האלים שלכם, מחבקים את הציונות הדתית, באתר ערוץ 7, 3 באוגוסט 2023
67. ↑  אתר למנויים בלבד יסמין גואטה, בגלל המלחמה: שטראוס חזרה לפרסם בערוץ 14, באתר TheMarker‏, 8 בנובמבר 2023
68. ↑  יהודית לזרוביץ', ‏בגלל המלחמה: שטראוס חזרה לפרסם בערוץ 14, באתר "סרוגים", 8 בנובמבר 2023

| מניות מדד תל אביב 125 |
| --- |
| מדד תל אביב 35 | או.פי.סי אנרגיה • אורמת טכנולוגיות • איי סי אל • איירפורט סיטי • אלביט מערכות • אלוני חץ • אלקטרה • אמות השקעות • אנלייט אנרגיה • אנרג'יאן • אנרג'יקס • אשטרום • בזק • ביג מרכזי קניות • בינלאומי • בנק דיסקונט • קבוצת דלק • הראל השקעות • החברה לישראל • טאואר • טבע • לאומי • מבנה נדל"ן • מזרחי • מליסרון • נובה • ניו-מד אנרג'י • נייס • עזריאלי • בנק הפועלים • הפניקס אחזקות • קנון • שטראוס • שיכון ובינוי • שפיר הנדסה |
| מדד תל אביב 90 | אאורה • אודיוקודס • אופקו הלת' • אורמד פארמסוטיקלס • אזורים • איי.אי.אס החזקות • איי.די.איי. חברה לביטוח • אינרום • איסתא • אלטשולר שחם • אלקו • אלקטרה מוצרי צריכה • אלקטרה נדל"ן • אפולו פאוור • אפריקה מגורים • אקויטל • אקרו • ארגו פרופרטיז אן.וי. • הבורסה לניירות ערך בתל אביב • בזן • ג'י סיטי • ג'נריישן קפיטל • גילת רשתות לווין • דוניץ • דוראל אנרגיה • דיפלומט • דלק רכב • דלתא גליל • דמרי • דנאל • דניה סיבוס • הכשרת הישוב • וואן טכנולוגיות • ורידיס • זפירוס • קבוצת חג'ג' • חילן • יוחננוף • ישראכרט • ישראל קנדה • ישראמקו • ישרס • כלל החזקות • לוינשטין נכסים • לייבפרסון • לפידות קפיטל • מג'יק • מגדל • מגדלי הים התיכון • מגה אור • מטריקס • מיטרוניקס • מימון ישיר • מנורה • מניבים • משק אנרגיה • נאוויטס פטרוליום • נאייקס • נובולוג • נופר אנרגיה • נטו • נכסים ובניין • נפטא • סאמיט • סאפיינס • סלע קפיטל • סלקום • סקופ • ערד • פוקס • פורמולה מערכות • פז • פיבי • פלסאון תעשיות • פרטנר • פריון נטוורק • פרשקובסקי • מלונות פתאל • קמטק • קרסו מוטורס • קרסו נדל"ן • רבוע כחול נדל"ן • ריט 1 • ריטיילורס • רמי לוי • רציו • שופרסל • שיכון ובינוי אנרגיה • תדיראן • תורפז תעשיות |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987009157138805171

 |